Fyrra av tveimum uppgerðum móti KÍ verður skírisdag, tá væl koyrandi KÍ kemur á vitjan Undan kappingarárinum varð nógv tosað um styrkin, sum KÍ hevur ognað sær úr fleiri ymiskum londum, og higartil hava klaksvíkingarnir eisini víst stóra styrki. Tveir javnleikir og tríggir sigrar gera, at KÍ veruliga er við í oddinum, og eingin ivi er um, at teir ætla sær til Havnar eftir trimum stigum nú um høgtíðina. Tað eru vit tó fleiri, sum vilja sleppa at gera av, og eingin ivi man vera um, at talan verður um intensan og spennandi dyst–júst sum tað so ofta er tað, tá KÍ er á vitjan.